# О Т З И В

от Ивайло Василев Русев

на дипломен проект на тема

**“Мобилно Андроид приложение за управление на блокчейн сметки с ERC20 криптовалута”**

на студента

# Теодор Светланов Тодоров

Фак. № 173726

В процеса на дипломното проектиране студентът Теодор Светланов Тодоров трябваше да реши следните по-важни задачи:

* Създаване на програмна система за андроид мобилни устройства, която да дава възможност на потребителя да управлява средствата на своята Ethereum сметка. Което включва :
  + Възможност да проверява наличните средства в ЕТЕР и токените по контрактите.
  + Поддържане на договори по ERC20 стандарта.
  + Възможност за изпращане на токени и етери.
  + За улеснение на потребителя са предоставени възможности като избор на сметка за опериране, избор на мрежа където да пуснат възел на мрежата, списък с договори, списък с контакти.
* По възможност приложението да работи на устройства с по-ниска версия на операционната система.
* Използване на web3j за комуникация с възел в Ethereum мрежата.

Изброените задачи са решени успешно. Дипломантът работи самостоятелно, обогатявайки и прилагайки на практика натрупаните по време на следването си знания и опит. Записката на дипломния проект отговаря на формалните изисквания за обем и качество.

За да реализира поставените задачи, дипломанта е трябвало да се запознае с методологията за разработване на проекти, които да комуникират с Ethereum мрежата, да разучи различни среди, езици, библиотеки, стандарти и протоколи, използвани при разработване на мобилни системи (Java, Android SDK, Android Studio, SQLite, RESTful, Gradle), Ethereum смарт договори и Ethereum сметки(Solidity, Web3j, Ganache, ERC20, Deterministic Wallets).

Резултатът от дипломния проект е тествано андроид базирано приложение, което реализира поставените в заданието изисквания.

Предлагам студентът Теодор Светланов Тодоров да бъде допуснат до дипломна защита. Оценявам работата му като **отлична**.

За рецензент предлагам .................................................................

Ръководител:

/ *Ивайло Русев* /

11.09.2018 г.

Русе